Cum a majorat Guvernul preţurile pentru consolidarea clădirilor cu risc seismic in Bucureşti cu 25% în trei luni. Banii ajung la Compania Municipală de Consolidări SA

Consiliul General al Municipiului Bucureşti a aprobat, pe 11 martie, indicatorii tehnico-economici actualizaţi pentru reabilitarea a zece clădiri din Capitală încadrate în clasa de risc seismic 1. Faţă de estimarea de acum jumătate de an, preţul plătit pentru fiecare imobil a crescut, în medie, cu 25%, majorarea punându-se pe seama deciziilor guvernului de majorare a salariului minim din construcţii la 3000 de lei brut. Pentru reabilitarea celor 10 clădiri banii vor ajunge la Compania Municipală Consolidări S.A., una dintre cele 22 de societăţi înfiinţate de Primăria Capitalei şi declarate ilegale.

Bugetul total se ridică la aproape 65 de milioane de lei (13 milioane de euro). În aceeaşi şedinţă de Consiliu General, 45 de imobile au fost transferate la Administraţia Municipală pentru Consolidarea Clădirilor cu Risc Seismic de la Administraţia Fondului Imobiliar pentru relocarea celor care stau în clădirile pentru care urmează a începe reconsolidarea.

Motivaţia oficială pentru majorarea preţului pentru serviciile de reconsolidare a clădirilor bucureştene cu risc seismic este creşterea salariului minim din domeniul construcţiilor şi, implicit, manopera.

Mai exact, în expunerea de motive se arată că Agenţia Naţională de Achiziţii Publice permite ajustarea costurilor atunci când „intervine o situaţie imprevizibilă apărută oricând în perioada derulării procedurii de atribuire sau pe perioada executării contractului şi care nu au fost prevăzute la momentul încheierii contractului”.

Prin situaţie imprevizibilă se înţeleg şi „modificările legislative care au ca obiect instituirea, modificarea sau renunţarea la anumite impozite/taxe locale al căror efect se reflectă în creşterea/diminuarea costurilor pe baza cărora s-a fundamentat preţul contractului şi modificarea salariului minim aplicabil. Toată valoarea manoperei va fi actualizată cu un procent egal cu cel care a fost actualizat salariul minim”.

Astfel, preţurile pentru reconsolidare concurează, în acest moment, preţul pentru o construcţie nouă, unele chiar depăşindu-le. Conform site-urilor de specialitate, preţul la cheie al construcţiilor noi se situează la sume cuprinse între 450 şi 620 de euro, în funcţie de calitatea finisajelor.

1. Imobilul din Str. Ştirbei Vodă 20 – construcţie 1935, S+P+6E+M, suprafaţă desfăşurată 4250 mp. Valoarea plătită de Primăria Capitalei pentru consolidarea imobilului din str. Ştirbei Vodă nr. 20, o construcţie din 1935 se ridică, în prezent, la 10.638.394.59 de lei, fără TVA ( de la 8.042.113,65 de lei, fără TVA, la data de 26 iulie 2018). Asta înseamnă un preţ mediu de 638 de euro/mp.

2. Imobilul din str. Blănari 2 – P+2E+M – 712.10 mp – anul construcţiei 1865

3. Imobilul din str. Blănari 6 – 2.402.308.67 de lei

4. Blănari 8 – construit in 1885 cu S+P+2E+M – martie 2019 – 2.017.381.15 lei

5. Blănari 10 – clădire construită în 1875 – S+P+2E+Pod – 2.323.869,25 de lei suprafaţă – 765 mp

Un preţ mai mare va fi plătit pentru consolidarea locuinţelor de pe strada Blănari. Este vorba despre imobilele de la numerele 2,6,8,10, construite în perioada 1865-1885, încadrate în categoria monumentelor istorice şi aflate într-o stare avansată de degradare. Pentru cei 712,10 mp construiţi din str. Blănari nr. 2, primăria va plăti 5.461.164,35 de lei, fără TVA, ceea ce reprezintă un preţ mediu de 1631 de euro/mp.

Sume cuprinse între 2 şi 2,4 milioane de lei vor fi plătite pentru clădirile de la numerele 6,8 şi 10. La clădirea de la numărul 6, în 2013, pe 15 mai, faţada clădirii se prăbuşea. Imobilul aparţinea Primariei Capitalei din cauza lucrărilor care se făceau, conform unui comunicat al Primăriei capitalei, din cauza lucrărilor care se efectuau la clădirea de la numărul 4, proprietate privata, cost/mp – 3645 de lei, adică 767 de euro/mp

6. Biserica Enei nr.14 – S+P+5E+pod – construit în 1936, suprafaţă 2849 de mp

7. Str. Spătarului 36 S+P+3E+M – 2100 mp – 4.323.478,33 de lei. Pentru construcţia de 2849 de mp din str. Enei, nr. 14 vor fi cheltuiţi 7.059.406.33 de lei fără TVA, faţă de 5.476.791,45 de lei, cât erau prognozaţi ăn iunie 2018. Asta înseamnă un preţ mediu de 632 de euro/mp faţă de aproape 500 de euro/mp, iar pentru cea din str. Spătarului 36, un preţ de 433 de euro/mp

faţă de aproape 500 de euro/mp, iar pentru cea din str. Spătarului 36, un preţ de 433 de euro/mp 8. Mihail Kogălniceanu 30 corp A + B – 16.446.188.05 lei fără TVA

9. Vânători 17 – 3.487.037 lei

10. Franceză 30 – 9.284.753,86 de lei

Consolidarea imobilelor din Mihail Kogălniceanu 30, Vânători 17 şi Franceză 30, mai scoate din bugetul Primăriei aproape 29 de milioane de lei.

Cine e Compania Municipală Consolidări. Compania Municipală Consolidări este firma care se va ocupa de consolidarea clădirilor cu risc seismic. A fost condusă de un fost administrator din Primăria Voluntari iar, în prezent, la cârma ei este un director adjunct care vine din mediul privat. Actul de constituire a ei a fost declarat ilegal de instanţa de judecată pentru că a fost aprobat cu un cvorum inferior celui cerut de lege, de două treimi. Cu toate acestea, face achiziţii în continuare şi primeşte comenzi de la municipalitate

Din Consiliul de Administrație al Companiei Municipale Consolidări SA fac parte:

Anton Hadăr, președintele Federației Naționale a Sindicatelor Alma Mater,

Nicolae Noica, fost ministru al Lucrărilor Publice în perioada guvernării CDR 1996-2000,

Alexandrescu Alexandru Adrian, jurist, candidat ALDE la Senat în 2016 și, conform CV-ului, președinte al Camerei de Comerț Ghana-România,

Mihălchioiu Cristian, administrator și electrotehnist

În noiembrie, Primăria București voia să dea Companiei Municipale de Consolidări 28 de milioane de lei din bugetul orașului pentru construirea a două blocuri destinate angajaților, potrivit propunerii de rectificare bugetară a instituției.

Articolul este publicat în cadrul proiectului ”Capitalismul de stat”, finanțat de Fondul pentru Democrație.